Peab arvestama, et paljude jaoks kardinaalsed muudatused ei  toimi: kui sa kohe alguses lubad, et iga päev enne tööd teed tund aega jõusaalis jõudu, siis võib juhtuda, et sellest ei tule nädala pärast midagi välja. Selle asemel võid lahkesti endale lubada, et iga päev käid kümme minutit õues jalutamas. Või et sa ei sõida enam liftiga. Ja niimoodi tasapisi, kasvatades võhma ja tahtejõudu ning arendades naudingut liikumisest, võid sa aasta lõpuks kujundada harjumuse käia hommikuti jõusaalis.